ddrg/super_eurlex huggingface dataset:
Rådets afgørelse

af 16. december 2002

om undertegnelse og indgåelse af aftalen mellem Det Europæiske Fællesskab og Den Tyrkiske Republik om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer

(2003/155/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, og artikel 300, stk. 4,

under henvisning til forslag fra Kommissionen, og

ud fra følgende betragtninger:

(1) Den 5. april 2001 gav Rådet Kommissionen bemyndigelse til at indlede forhandlinger med Tyrkiet om en aftale om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer, i det følgende benævnt "aftalen".

(2) Fællesskabet bør øge kontrollen med forsendelser af prækursorer til Tyrkiet, da de genindføres i Fællesskabet i form af heroin eller andre former for psykotrope stoffer eller narkotika.

(3) Rådet bør bemyndige Kommissionen til - i samråd med et særligt af Rådet udpeget udvalg - på Fællesskabets vegne at godkende visse ændringer, i tilfælde hvor det i aftalen er bestemt, at disse skal vedtages af Den Blandede Opfølgningsgruppe. Denne bemyndigelse bør begrænses til ændringer af aftalens bilag, i den udstrækning disse ændringer vedrører stoffer, som allerede er omfattet af Fællesskabets retsforskrifter om prækursorer og kemiske stoffer.

(4) Aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Den Tyrkiske Republik om prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer, godkendes hermed på Fællesskabets vegne.

Teksten til aftalen er knyttet til denne afgørelse.

Artikel 2

1. Fællesskabet er i den i aftalens artikel 9 omhandlede blandede opfølgningsgruppe repræsenteret af Kommissionen, bistået af repræsentanter for medlemsstaterne.

2. Kommissionen bemyndiges på Fællesskabets vegne til at godkende de ændringer af aftalens bilag, der vedtages af Den Blandede Opfølgningsgruppe i henhold til den i aftalens artikel 10 omhandlede procedure.

Kommissionen bistås ved udførelsen af denne opgave af et særligt udvalg, der udpeges af Rådet, og som har til opgave at fastlægge en fælles holdning.

3. Den i stk. 2 nævnte bemyndigelse begrænses til stoffer, der allerede er omfattet af Fællesskabets relevante retsforskrifter om prækursorer og kemiske stoffer.

Artikel 3

Rådets formand bemyndiges til at udpege de befuldmægtigede, der skal undertegne aftalen.

Artikel 4

Rådets formand foranstalter på Fællesskabets vegne udveksling af de i aftalens artikel 12 omhandlede instrumenter(1).

Artikel 5

Denne afgørelse offentliggøres i Den Europæiske Unions Tidende.

Udfærdiget i Bruxelles, den 16. december 2002.

På Rådets vegne

M. Fischer Boel

Formand

(1) Datoen for denne aftales ikrafttræden vil blive offentliggjort i Den Europæiske Unions Tidende af Rådets generalsekretariat.
Europa-Parlamentets afgørelse

af 15. januar 2003

om udnævnelse af den europæiske ombudsmand(1)

(2003/158/EF, Euratom)

EUROPA-PARLAMENTET HAR -

under henvisning til traktaten om oprettelse af Det Europæiske Fællesskab, særlig artikel 21, stk. 2, og artikel 195,

under henvisning til traktaten om oprettelse af Det Europæiske Atomenergifællesskab, særlig artikel 107 d,

under henvisning til sin afgørelse af 9. marts 1994 vedrørende Ombudsmandens statut og de almindelige betingelser for udøvelsen af hans hverv(2) som ændret ved dets afgørelse af 14. marts 2002(3),

under henvisning til forretningsordenens artikel 177,

under henvisning til indkaldelsen af ansøgninger(4),

under henvisning til afstemningen under møderne den 14. og 15. januar 2003 -

TRUFFET FØLGENDE AFGØRELSE:

Nikiforos DIAMANDOUROS udnævnes til europæisk ombudsmand med virkning fra 1. april 2003.

Udfærdiget i Strasbourg, den 15. januar 2003.

På Europa-Parlamentets vegne

P. Cox

Formand

(1) Denne afgørelse annullerer og erstatter Europa-Parlamentets afgørelse 2003/103/EF, Euratom (EUT L 43 af 18.2.2003, s. 43)

(2) EFT L 113 af 4.5.1994, s. 15.

(3) EFT L 92 af 9.4.2002, s. 13.

(4) EFT C 213 af 7.9.2002, s. 10.
Kommissionens beslutning

af 6. marts 2003

om ændring af beslutning 2003/153/EF om beskyttelsesforanstaltninger som følge af kraftig mistanke om aviær influenza i Nederlandene

(meddelt under nummer K(2003) 767)

(EØS-relevant tekst)

(2003/156/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 2002/33/EF(2), særlig artikel 10, og

ud fra følgende betragtninger:

(1) Nederlandene har anmeldt en lang række udbrud af aviær influenza.

(2) I betragtning af den høje dødelighed og den hurtige spredning af sygdommen gennemførte Nederlandene straks de foranstaltninger, der er fastsat i Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(3). Alle forsendelser af levende fjerkræ og rugeæg både inden for Nederlandene og til andre medlemsstater og tredjelande blev forbudt.

(3) For at sikre klare og gennemskuelige bestemmelser vedtog Kommissionen i samarbejde med de nederlandske myndigheder beslutning 2003/153/EF(4), der skærper de af Nederlandene trufne foranstaltninger og fastsætter undtagelsesbestemmelser for forsendelse af fjerkræ til slagtning og daggamle kyllinger inden for Nederlandene.

(4) Under hensyn til sygdommens udvikling bør beskyttelsesforanstaltningerne i beslutning 2003/153/EF videreføres.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. I artikel 2 i beslutning 2003/153/EF ændres "6. marts 2003 kl. 24.00" til "13. marts 2003 kl. 12.00".

2. Artikel 3 affattes således:"Medlemsstaterne ændrer de for handel gældende bestemmelser for at bringe dem i overensstemmelse med denne beslutning, og de vedtagne foranstaltninger offentliggøres straks på passende vis. Medlemsstaterne underretter straks Kommissionen herom."

Artikel 2

Denne beslutning er rettet til medlemsstaterne.

Udfærdiget i Bruxelles, den 6. marts 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 315 af 19.11.2002, s. 14.

(3) EFT L 167 af 22.6.1992, s. 1.

(4) EUT L 59 af 4.3.2003, s. 32.
Rådets afgørelse

af 24. februar 2003

om udskiftning af medlemmer af Udvalget for Den Europæiske Socialfond

(2003/C 53/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 49,

under henvisning til Rådets afgørelse af 8. oktober 2001 om udnævnelse af medlemmerne af udvalget i henhold til EF-traktatens artikel 147(2),

under henvisning til forslag fra Kommissionen, og

ud fra følgende betragtninger:

(1) Ved afgørelse af 8. oktober 2001 udnævnte Rådet på forslag af Kommissionen de ordinære medlemmer af og suppleanterne til Udvalget for Den Europæiske Socialfond for en periode, som udløber den 22. oktober 2004.

(2) I mellemtiden er nogle poster blevet ledige, da de pågældende er udtrådt af udvalget.

(3) Der bør udnævnes medlemmer af Udvalget for Den Europæiske Socialfond til besættelse af de ledige poster -

TRUFFET FØLGENDE AFGØRELSE:

Artikel 1

De personer, som er anført i bilaget, udnævnes til medlemmer af Udvalget for Den Europæiske Socialfond for den resterende del af mandatperioden, dvs. indtil den 22. oktober 2004.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 24. februar 2003.

På Rådets vegne

G. Papandreou

Formand

(1) EFT C 161 af 26.6.1999, s. 1.

(2) EFT C 292 af 18.10.2001, s. 1.

BILAG

>TABELPOSITION>
Rådets afgørelse

af 18. februar 2003

om udnævnelse af medlemmer af Det Rådgivende Udvalg for Euratoms Forsyningsagentur

(2003/C 50/01)

RÅDET FOR DEN EUROPÆISKE UNION HAR --

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 27. september 2001 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

(1) Tre pladser som medlemmer af ovennævnte udvalg er blevet ledige ved Javier Aranas, Javier Villalbas og José Luis González' tilbagetræden, der blev meddelt Rådet den 2. oktober 2002.

(2) Disse ledige pladser bør derfor besættes.

(3) Den spanske regering indstillede kandidater den 2. oktober 2002 --

TRUFFET FØLGENDE AFGØRELSE:

Eneste artikel

José Manuel Redondo, Eduardo González og Germán Garcia-Calderón udnævnes til medlemmer af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2003.

Udfærdiget i Bruxelles, den 18. februar 2003.

På Rådets vegne

N. Christodoulakis

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 281 af 5.10.2001, s. 3.
Kommissionens beslutning

af 2. april 2003

om ændring af beslutning 74/360/EØF for så vidt angår Det Forenede Kongeriges undtagelse fra anvendelsen af Rådets direktiv 2002/57/EF om handel med frø af olie- og spindplanter på hamp (Cannabis sativa)

(meddelt under nummer K(2003) 1055)

(Kun den engelske udgave er autentisk)

(2003/234/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2002/57/EF af 13. juni 2002 om handel med frø af olie- og spindplanter(1), senest ændret ved direktiv 2002/68/EF(2), særlig artikel 28, litra b), og

ud fra følgende betragtninger:

(1) I henhold til Kommissionens beslutning 74/360/EØF(3) blev Det Forenede Kongerige fritaget fra forpligtelsen til at anvende bestemmelserne i Rådets direktiv 69/208/EØF af 30. juni 1969 om handel med frø af olie- og spindplanter(4), som er blevet erstattet af direktiv 2002/57/EF, på bl.a. hamp (Cannabis sativa).

(2) Det Forenede Kongerige har meddelt Kommissionen, at da der i Fællesskabets fælles sortsliste findes forbedrede hampesorter, der er tilpasset til vækstbetingelserne i Det Forenede Kongerige, har dette medført en udbredelse af hampefrø, som er blevet almindelig praksis.

(3) Udtagelsen for hamp bør derfor ophæves og beslutning 74/360/EØF ændres i overensstemmelse hermed.

(4) De i denne forordning fastsatte foranstaltninger er i overensstemmelse med udtalelse fra Den Stående Komité for Frø- og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 1 i beslutning 74/360/EØF udgår litra b).

Artikel 2

Denne beslutning er rettet til Det Forenede Kongerige Storbritannien og Nordirland.

Udfærdiget i Bruxelles, den 2. april 2003.

På Kommissionens vegne

David Byrne

Medlem af Kommissionen

(1) EFT L 193 af 20.7.2002, s. 74.

(2) EFT L 195 af 24.7.2002, s. 32.

(3) EFT L 196 af 19.7.1974, s. 18.

(4) EFT L 169 af 10.7.1969, s. 3.
2003/233/EF: Rådets afgørelse af 27. marts 2003 om beskikkelse af en suppleant til Regionsudvalget



EU-Tidende nr. L 086 af 03/04/2003 s. 0047 - 0047



Rådets afgørelse af 27. marts 2003 om beskikkelse af en suppleant til Regionsudvalget (2003/233/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 263, under henvisning til indstillingen fra Tysklands regering, og ud fra følgende betragtninger: (1) Rådet traf den 22. januar 2002 afgørelse 2002/60/EF(1) om beskikkelse af medlemmer af og suppleanter til Regionsudvalget. (2) Der er blevet en plads ledig som suppleant til Regionsudvalget, efter at Gustav-Adolf STANGE er trådt tilbage, hvilket Rådet blev underrettet om den 18. december 2002 - TRUFFET FØLGENDE AFGØRELSE: Eneste artikel Hans-Georg KLUGE (statssekretær i delstaten Brandenburgs justits- og europaministerium) beskikkes som suppleant til Regionsudvalget som efterfølger for Gustav-Adolf STANGE for den resterende del af dennes mandatperiode, dvs. indtil den 25. januar 2006. Udfærdiget i Bruxelles, den 27. marts 2003. På Rådets vegne M. Stratakis Formand (1) EFT L 24 af 26.1.2002, s. 38.
2003/232/EF: Rådets afgørelse af 27. marts 2003 om beskikkelse af et medlem af Regionsudvalget



EU-Tidende nr. L 086 af 03/04/2003 s. 0046 - 0046



Rådets afgørelse af 27. marts 2003 om beskikkelse af et medlem af Regionsudvalget (2003/232/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 263, under henvisning til indstillingen fra Irlands regering, og ud fra følgende betragtninger: (1) Rådet traf den 23. januar 2002 afgørelse 2002/60/EF(1) om beskikkelse af medlemmerne af og suppleanterne til Regionsudvalget. (2) Der er blevet en plads ledig som medlem af Regionsudvalget, efter at Mae SEXTON er trådt tilbage, hvilket Rådet blev underrettet om den 20. december 2002 - TRUFFET FØLGENDE AFGØRELSE: Eneste artikel Declan McDONNELL (medlem af Galway City Council) beskikkes som medlem af Regionsudvalget som efterfølger for Mae SEXTON for den resterende del af dennes mandatperiode, dvs. indtil den 25. januar 2006. Udfærdiget i Bruxelles, den 27. marts 2003. På Rådets vegne M. Stratakis Formand (1) EFT L 24 af 26.1.2002, s. 38.
Kommissionens beslutning

af 3. april 2003

om ændring af beslutning 93/52/EØF for så vidt angår anerkendelse af visse italienske provinser som officielt fri for brucellose

(meddelt under nummer K(2003) 1083)

(EØS-relevant tekst)

(2003/237/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(1), senest ændret ved Kommissionens beslutning 2002/261/EF(2), særlig bilag A, kapitel 1, punkt II, og

ud fra følgende betragtninger:

(1) I den italienske region Sardinien (provinserne Cagliari, Nuoro, Sassari og Oristano) og i regionen Toscana (provinsen Arezzo) har brucellose i mindst fem år været en anmeldelsespligtig sygdom.

(2) I provinserne Arezzo, Cagliari, Nuoro, Sassari og Oristano er mindst 99,8 % af fåre- eller gedebedrifterne officielt fri for brucellose. Disse provinser forpligter sig endvidere til at opfylde betingelserne i bilag A, kapitel 1, punkt II, nr. 2, i direktiv 91/68/EØF.

(3) Provinserne Arezzo, Cagliari, Nuoro, Sassari og Oristano bør derfor anerkendes som officielt fri for brucellose (B. melitensis).

(4) Kommissionens beslutning 93/52/EØF(3), senest ændret ved beslutning 2003/44/EF(4), bør derfor ændres tilsvarende.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 93/52/EØF affattes som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. april 2003.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 19.

(2) EFT L 91 af 6.4.2002, s. 31.

(3) EFT L 13 af 21.1.1993, s. 14.

(4) EFT L 13 af 18.1.2003, s. 37.

BILAG

"BILAG II

I Frankrig:

Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-et-Loir, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges.

I Italien:

Arezzo, Bolzano, Cagliari, Nuoro, Sassari og Oristano.

I Portugal:

Den selvstyrende region Azorerne.

I Spanien:

Santa Cruz de Tenerife, Las Palmas."
Rådets afgørelse 2003/222/FUSP

af 21. marts 2003

om indgåelse af aftalen mellem Den Europæiske Union og Den Tidligere Jugoslaviske Republik Makedonien om status for de EU-ledede styrker i Den Tidligere Jugoslaviske Republik Makedonien

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 27. januar 2003 vedtog Rådet fælles aktion 2003/92/FUSP om Den Europæiske Unions militæroperation i Den Tidligere Jugoslaviske Republik Makedonien(1).

(2) I artikel 12 i den fælles aktion bestemmes det, at status for de EU-ledede styrker i Den Tidligere Jugoslaviske Republik Makedonien fastlægges i en aftale med Den Tidligere Jugoslaviske Republik Makedoniens regering, der indgås på grundlag af artikel 24 i traktaten om Den Europæiske Union.

(3) I forlængelse af Rådets afgørelse af 27. februar 2003, der bemyndigede formandskabet til at indlede forhandlinger, har formandskabet ført forhandlinger om en aftale med Den Tidligere Jugoslaviske Republik Makedonien om status for de EU-ledede styrker i Den Tidligere Jugoslaviske Republik Makedonien.

(4) Denne aftale skal godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Den Tidligere Jugoslaviske Republik Makedonien om status for de EU-ledede styrker i Den Tidligere Jugoslaviske Republik Makedonien godkendes hermed på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse har virkning fra dagen for vedtagelsen.

Udfærdiget i Bruxelles, den 21. marts 2003.

På Rådets vegne

G. Papandreou

Formand

(1) EUT L 34 af 11.2.2003, s. 26.
Rådets afgørelse 2003/211/FUSP

af 24. februar 2003

om indgåelse af en aftale mellem Den Europæiske Union og Den Nordatlantiske Traktats Organisation om informationssikkerhed

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til henstilling fra formandskabet, og

ud fra følgende betragtninger:

(1) En foreløbig sikkerhedsaftale mellem Generalsekretariatet for Rådet og Den Nordatlantiske Traktats Organisation blev indgået i form af brevveksling af 26. juli 2000 mellem de respektive generalsekretærer.

(2) Det Europæiske Råd i Barcelona understregede vigtigheden af, at der snarest muligt opnås permanente ordninger mellem Den Europæiske Union og Den Nordatlantiske Traktats Organisation. Det anmodede derfor også formandskabet om sammen med den højtstående repræsentant at tage relevante kontakter på højt plan for at sikre et positivt resultat. Blandt de pågældende ordninger er en aftale om informationssikkerhed.

(3) Rådets og Kommissionens respektive sikkerhedsforskrifter trådte i kraft den 1. december 2001, hvorefter begge institutioner er i stand til fuldt ud at opfylde de forpligtelser, der følger af gennemførelsen af en sådan aftale.

(4) I forlængelse af Rådets afgørelse af 15. april 2002 om bemyndigelse af formandskabet til at indlede forhandlinger med NATO, har formandskabet, bistået af generalsekretæren/den højtstående repræsentant, forhandlet en aftale om informationssikkerhed.

(5) Denne aftale bør indgås -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Den Nordatlantiske Traktats Organisation om informationssikkerhed godkendes på Den Europæiske Unions vegne.

Teksten til aftalen er knyttet som bilag til denne afgørelse.

Artikel 2

Formanden for Rådet bemyndiges herved til at undertegne aftalen med henblik på at forpligte Den Europæiske Union.

Artikel 3

Denne afgørelse træder i kraft på datoen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, den 24. februar 2003.

På Rådets vegne

G. Papandreou

Formand
Rådets afgørelse

af 19. december 2002

om indgåelse på Fællesskabets vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel

(2003/106/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Kommissionen har på Fællesskabets vegne deltaget i forhandlingerne vedrørende Rotterdam-konventionen om proceduren for forudgående informeret samtykke for visse farlige kemikalier og pesticider i international handel i overensstemmelse med det forhandlingsmandat, Rådet havde givet den.

(2) Efter afslutningen af forhandlingerne blev konventionen undertegnet på Fællesskabets vegne i Rotterdam den 11. september 1998.

(3) Konventionen er et vigtigt skridt hen imod en forbedring af den internationale regulering af handelen med visse farlige kemikalier og pesticider med henblik på at beskytte sundhed og miljø mod potentielle skader og fremme miljøforsvarlig anvendelse af disse stoffer.

(4) Konventionen er åben for ratifikation, accept eller godkendelse af stater og af regionale organisationer for økonomisk integration.

(5) Ifølge konventionen skal en regional organisation for økonomisk integration i sit ratifikations-, accept-, godkendelses- eller tiltrædelsesinstrument angive omfanget af sin kompetence på de områder, konventionen omfatter.

(6) Den 28. januar 2003 blev Europa-Parlamentets og Rådets forordning (EF) nr. 304/2003 om eksport og import af farlige kemikalier(3) vedtaget.

(7) Fællesskabet kan derfor godkende konventionen -

TRUFFET FØLGENDE AFGØRELSE:

Artikel 1

Rotterdam-konventionen om proceduren for forudgående informeret samtykke for visse farlige kemikalier og pesticider i international handel, som blev undertegnet den 11. september 1998, godkendes på Det Europæiske Fællesskabs vegne.

Konventionens tekst foreligger i bilag A til denne afgørelse.

Artikel 2

1. Formanden for Rådet bemyndiges til at udpege den eller de personer, der er beføjet til at deponere godkendelsesinstrumentet på Fællesskabets vegne hos De Forenede Nationers generalsekretær i overensstemmelse med konventionens artikel 25, stk. 1.

2. Den eller de personer, der er beføjet til at deponere godkendelsesinstrumentet, deponerer samtidig erklæringen i bilag B til denne afgørelse i medfør af konventionens artikel 25, stk. 3.

Udfærdiget i Bruxelles, den 19. december 2002.

På Rådets vegne

L. Espersen

Formand

(1) EFT C 126 E af 28.5.2002, s. 274.

(2) Udtalelse af 24.10.2002 (endnu ikke offentliggjort i EUT).

(3) Se side 1 i denne EUT.